ഇന്ത്യന് ടീമിന് ഇനി വന്മതിലിന്റെ കരുതല് രാഹുല് ദ്രാവിഡ് ഇനി ടീം ഇന്ത്യയുടെ മുഖ്യ പരിശീലകന് ന്യൂഡല്ഹി : ഇന്ത്യന് ടീമിന്റെ മുഖ്യ പരിശീലകനായി രാഹുല് ദ്രാവിഡിനെ നിയമിച്ചു. ഇന്ത്യയില് ന്യൂസിലന്ഡ് ടീം പര്യടനത്തിനെത്തുന്ന വേളയില് രാഹുല് ചുമതലയേല്ക്കുമെന്ന് ബിസിസിഐ വ്യക്തമാക്കി. ലോകകപ്പിന് ശേഷം പടിയിറങ്ങുന്ന രവി ശാസ്ത്രിക്ക് പിന്ഗാമിയായിട്ടാണ് മുന് ഇന്ത്യന് ക്യാപ്റ്റന് ഇന്ത്യയുടെ മുഖ്യ പരിശീലകനാവുക. നേരത്തെ ബിസിസിഐ പ്രസിഡന്റ് സൗരവ് ഗംഗുലിയും സെക്രട്ടറി ജയ് ഷായും ദ്രാവിഡുമായി ചര്ച്ച നടത്തിയിരുന്നു. മുഖ്യപരിശീലകനാകാനുള്ള അപേക്ഷ അവസാന ദിവസമാണ് ദ്രാവിഡ് സമര്പ്പിച്ചത്. സുലക്ഷണ നായിക്, ആര്പി സിംഗ് എന്നിവരടങ്ങുന്ന ക്രിക്കറ്റ് ഉപദേശക സമിതി ബുധനാഴ്ച ഏകകണ്ഠമായാണ് ദ്രാവിഡിനെ ഇന്ത്യന് പരിശീലകനായി നിയമിച്ചത്.നിലവില് ബംഗളൂരുവിലെ നാഷണല് ക്രിക്കറ്റ് അക്കാദമിയുടെ തലവനാണ് 48 കാരനായ ദ്രാവിഡ്. ഇന്ത്യന് ക്രിക്കറ്റ് ടീമിന്റെ മുഖ്യ കോച്ചായി നിയമിക്കപ്പെട്ടത് ബഹുമതിയായി കാണുന്നുവെന്ന് ദ്രാവിഡ് വ്യക്തമാക്കി.